ไฟแนนซ์ทูเดย์
น้ำใจนำมาซึ่งไมตรีจิต น้ำมิตรจึงถูกกลั่นมาจากหัวใจคน
5 ก.ย. 2554

น้ำใจนำมาซึ่งไมตรีจิต น้ำมิตรจึงถูกกลั่นมาจากหัวใจคน
โดย..ต้ากล้า
ลุ้นระทึก ไม่วันที่ 14 ก.ย ก็ 21 ก.ย.นี้ บัญชีรายชื่อการแต่งตั้งโยกย้ายข้าราชการระดับสูงของกระทรวงการคลังในระนาบอธิบดี ผู้ตรวจราชการ รองปลัดกระทรวง จะถูกเสนอเข้าที่ประชุม ครม.ปูแดง แต่เชื่อหรือไม่ ถึงตอนนี้รายชื่อยังไม่สะเด็ดน้ำ




เปลี่ยนไปมาตาหลอด บรรดาอธิบดี ผู้ตรวจฯ รองปลัด วิ่งกันเข้าหารัฐมนตรีกันให้ควั่ก มีเพียง 1 คน ที่ไม่เคยไปหารัฐมนตรี ให้ทายสิเอ่ยว่าเป็นครายยย....
ที่ตลกร้ายกว่านั้น คือ ณ วันนี้ อิทธิฤทธิ์หัวหน้าสำนักงานรัฐมนตรี รวิฐา พงศ์นุชิต หรือ คุณนายตุ๋ยไพฑูรย์ พงษ์เกษร ทรงอิทธิพลอย่างยิ่ง ต่อการตัดสินใจเลือกใช้คนของผู้เกี่ยวข้องในวังจันทร์ส่องหล้า ขณะเดียวกันนั้นคุณนายตุ๋ยได้กลายเป็นสัญลักษณ์ข้าราชการต้นแบบของกรมสรรพากร และกระทรวงการคลังไปเรียบร้อยแล้ว เพราะเธอได้สร้างมาตรฐานใหม่ให้ปรากฏ ว่าการเป็นข้าราชการที่เริ่มต้นตั้งแต่ซี 1 ก็สามารถเติบโตเป็นถึงซี 10 ได้ หากรู้จักบริหารจัดการที่ดี และบัดนี้แม้เธอมิได้เคยผ่านการบริหารงานเจ้ากรม แต่บรรดาอธิบดียันปลัดกระทรวง ที่เคยเป็นนายยังก้มหัวน้อมกายคารวะให้กับเธอ สุดยอดเล้ย
สิ้นเดือน ก.ย.นี้ อาจมีเซอร์ไพรส์ในคณะกรรมการธนาคารพัฒนาวิสาหกิจขนาดกลางและขนาดย่อมแห่งประเทศไทย น่าจะมีการปรับใหญ่
บรรดาคณะกรรมการธนาคารแทบจะเรียกได้ว่ายกชุดจะหมดวาระการดำรงตำแหน่งลง ทั้งตัวแทนคลัง พงษ์ภาณุ เศวตรุนทร์ ประธานกรรมการ ปุณณิศร์ ศกุนตนาค ประธานกรรมการบริหาร 
รอบนี้แว่วมาว่า วิฑูรย์ สิมะโชคดี ปลัดกระทรวงอุตสาหกรรม ขอจองสิทธิประธานบอร์ดใหญ่ไว้แล่วครับ ส่วนประธานกรรมการบริหาร นั้นแล่วแต่ วิรุฬ เตชะไพบูลย์ รมช.คลัง กะคณะจะพิจารณาเห็นสมควร